CELEX: 62011TN0453
Language: et
Date: 2011-08-08 00:00:00
Title: Kohtuasi T-453/11: 8. augustil 2011 esitatud hagi — Szajner versus Siseturu Ühtlustamise Amet — Forge de Laguiole (LAGUIOLE)

8.10.2011   
            
            
               ET
            
            
               Euroopa Liidu Teataja
            
            
               C 298/26
            
         8. augustil 2011 esitatud hagi — Szajner versus Siseturu Ühtlustamise Amet — Forge de Laguiole (LAGUIOLE)
   (Kohtuasi T-453/11)
   2011/C 298/49
   Hagiavalduse keel: prantsuse
   
      Pooled
   
   
      Hageja: Gilbert Szajner (Saint-Maur-des-Fossés, Prantsusmaa) (esindaja: advokaat A. Lakits-Josse)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Forge de Laguiole SARL (Laguiole, Prantsusmaa)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 1. juuni 2011. aasta otsus millega tunnistati ühenduse kaubamärk nr 2 468 379 kehtetuks klassidesse 8, 14, 16, 18, 20, 21, 28 ja 34 kuuluvate kaupade osas, millele oli viidatud kehtetuks tunnistamise taotluses;
            
         
               —
            
            
               mõista Gilbert Szajner’i kohtukulud, s.h esinduskulud välja äriühingult Forge de Laguiole ja jätta viimase kohtukulud tema enda kanda.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk LAGUIOLE m.h klassidesse 8, 14, 16, 18, 20, 21, 28, 34 ja 38 kuuluvatele kaupadele ja teenustele — ühenduse kaubamärk nr 2 468 379
   
      Ühenduse kaubamärgi omanik: Gilbert Szajner
   
      Ühenduse kaubamärgi kehtetuks tunnistamist taotlev pool: Forge de Laguiole SARL
   
      Kehtetuks tunnistamise taotluse põhjendus: kehtetuks tunnistamise taotlus on esitatud määruse nr 207/2009 artikli 53 lõike 1 punkti c ja artikli 8 lõike 4 alusel lähtudes Forge de Laguiole’i ärinimest
   
      Tühistamisosakonna otsus: lükata kehtetuks tunnistamise taotlus tagasi
   
      Apellatsioonikoja otsus: tühistada osaliselt tühistamisosakonna otsus ja tunnistada ühenduse kaubamärk nr 2 468 379 osaliselt kehtetuks
   
      Väited: määruse nr 207/2009 artikli 8 lõike 4 rikkumine kuna apellatsioonikoda tuvastas valesti esiteks selle, et Forge de Laguiole’i ärinimi ei ole erilisuse põhimõttega hõlmatud ja et ärinime saab kaitsta sellise tegevusega seoses, mis Forge de Laguiole’il tegelikult puudus, ja teiseks selle, et nugade jaoks kasutatud Forge de Laguiole’i ärinime ja muude kaupade kui nugade jaoks registreeritud kaubamärgi LAGUIOLE vahel puudub igasugune segiajamise tõenäosus.